Илия Бешков
При катъра

chitanka.info

— Моля ви за някои биографични данни.

— Аз съм първият и последният — катърът!

— Баща ви, майка ви?

— Всичко е в мен. Аз съм се осъществил сам. Бащата, жената, децата, родът, расата — това е моето аз.

— Всеки случай за вас се говори много — даже има и вицове…

— Да, аз съм последовател на Ницше — по-право, аз го предхождам.

— Не го познавам, но ви вярвам. Изглеждате ми силна личност. Въобще — заякнал индивид. Обичате ли цветята?

— Плутократски естетизъм, разврат! Витамини има само в бодилите. Всички трябва да ядат бодил! Необходим е един здрав свят!…

— Вие се отнасяте с такава любов към света!

— Той лежи изцяло в моето аз.

— Извинете, вие с какво се занимавате?

— Аз мисля съсредоточено и се изказвам упорито!

— Да ми кажете нещо по животрептущите въпроси?

— Казах: „Яжте бодил!“

„Стършел“ — 21 февруари 1941

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.